שו"ת רשב"ץ (תשב"ץ)/חלק ג/רפט
שאלה רפט:

מליינא.
שאלת אשה אחת במליינא ואחי' בתונס והדרך רב ביניהם ובצאת נפשה כי מתה צוותה שיתנו נכסי' לעניי עירהו עכשיו בא אחיה והוא עני אי אזלינן בתר אומדן דעתא שאנו אומרין שאלו עלה בדעת' שיבוא למליינא או שישלחום לו ממליינא לא היתה מקדשת נכסיה לעניים כ"ש אם הוא עני אי אמרי' ענייך ועניי עירך ענייך קודמין:

תשובה:
קיי"ל כר"ש בן מנסיא בפ' יש נוחלין (קל"ב ע"א) ובפ' אע"פ (נ"ו ע"א) דאזלי' בתר אומדנא ואומדן דעתא הוא שאם הי' אחי' עמה או במקום שתוכל לשלוח לו נכסי' לא היתה נותנת נכסי' לאחרים ולעבור נחלה מאחי' היורש דבר תורה וכ"ש אם הוא עני וענייך ועניי עירך ענייך קודמין ע"כ כל מה שיש מנכסי' בעין ולא הוציאוהו הקהל בהוצאותיהם ינתן בידו מן הדין: